2019. gada 20. martā Rīkojums Nr. 119

Rīgā (prot. Nr. 14 3. §)

**Par valsts nekustamā īpašuma nodošanu Aizsardzības ministrijas valdījumā**

1. Zemkopības ministrijai nodot Aizsardzības ministrijas valdījumā valsts nekustamo īpašumu "Poligons" (nekustamā īpašuma kadastra Nr. 5456 002 0370) – zemes vienību (zemes vienības kadastra apzīmējums 5456 002 0366) 40,04 ha platībā – Jaunsvirlaukas pagastā, Jelgavas novadā, kas ierakstīts zemesgrāmatā uz valsts vārda Zemkopības ministrijas personā.

2. Aizsardzības ministrijai pārņemt šā rīkojuma 1. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

3. Valsts meža dienestam nodrošināt, ka ciršanas apliecinājumi, kas izsniegti līdz šā rīkojuma spēkā stāšanās dienai uz akciju sabiedrības "Latvijas valsts meži" vārda, ir spēkā pēc šā rīkojuma 1. punktā minētā nekustamā īpašuma valdītāja maiņas.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks